Document ID: 31999R1433

ΚΑΝΟΝΙΣΜΟΣ (ΕΚ) αριθ. 1433/1999 ΤΗΣ ΕΠΙΤΡΟΠΗΣ
της 30ής Ιουνίου 1999
για την προσαρμογή της ενίσχυσης προσαρμογής και της συμπληρωματικής ενίσχυσης στη βιομηχανία ραφιναρίσματος στον τομέα της ζάχαρης, για την περίοδο εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΚ) αριθ. 1148/98 της Επιτροπής(2), και ιδίως το άρθρο 36 παράγραφος 6,
Εκτιμώντας:
(1) ότι το άρθρο 36 του κανονισμού (ΕΟΚ) αριθ. 1785/81 ορίζει ότι, κατά τη διάρκεια των περιόδων εμπορίας 1995/96 έως 2000/2001, χορηγείται, ως μέτρο παρέμβασης, ενίσχυση προσαρμογής στη βιομηχανία του ραφιναρίσματος της προτιμησιακής ακατέργαστης ζάχαρης ζαχαροκάλαμου που εισάγεται στην Κοινότητα, ύψους 0,10 ευρώ ανά 100 χιλιόγραμμα ζάχαρης εκφραζόμενης σε λευκή ζάχαρη· ότι, σύμφωνα με τις ίδιες διατάξεις, χορηγείται συμπληρωματική ενίσχυση ίση προς αυτό το ποσό, κατά τη διάρκεια της ίδιας περιόδου, για το ραφινάρισμα ακατέργαστης ζάχαρης ζαχαροκάλαμου που παράγεται στα γαλλικά υπερπόντια διαμερίσματα·
(2) ότι το άρθρο 36 παράγραφος 4 του κανονισμού (ΕΟΚ) αριθ. 1785/81 προβλέπει ότι η προαναφερθείσα ενίσχυση προσαρμογής, καθώς και η συμπληρωματική ενίσχυση προσαρμόζονται, για μια συγκεκριμένη περίοδο εμπορίας, λαμβανομένων υπόψη του ποσού της εισφοράς αποθεματοποίησης που καθορίστηκε γι' αυτήν και των προηγουμένων προσαρμογών· ότι το ποσό της εισφοράς αποθεματοποίησης για την περίοδο εμπορίας 1999/2000 καθορίστηκε από τον κανονισμό (ΕΚ) αριθ. 1398/1999 της Επιτροπής(3) σε 2,00 ευρώ ανά 100 χιλιόγραμμα λευκής ζάχαρης· ότι το ποσό αυτό είναι ίσο προς το ποσό που εφαρμόζεται για την περίοδο εμπορίας 1998/99· ότι, ως εκ τούτου, πρέπει, λαμβανομένων υπόψη των προηγούμενων προσαρμογών, να καθοριστεί το ποσό αυτών των ενισχύσεων για την περίοδο εμπορίας 1999/2000 σε 2,92 ευρώ ανά 100 χιλιόγραμμα ζάχαρης εκφρασμένης σε λευκή ζάχαρη·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό της ενίσχυσης προσαρμογής και το ποσό της συμπληρωματικής ενίσχυσης που αναφέρονται αντίστοιχα στο άρθρο 36 παράγραφοι 1 και 3 του κανονισμού (ΕΟΚ) αριθ. 1785/81 ανέρχεται, για την περίοδο εμπορίας 1999/2000, σε 2,92 ευρώ ανά 100 χιλιόγραμμα εκφρασμένης σε λευκή ζάχαρη.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1999.

Labels: 3
17
19